CELEX: 62020CN0564
Language: fi
Date: 2020-10-21 00:00:00
Title: Asia C-564/20: Ennakkoratkaisupyyntö, jonka Supreme Court (Irlanti) on esittänyt 21.10.2020 – PF ja MF v. Minister for Agriculture, Food and the Marine ja Sea Fisheries Protection Authority

18.1.2021   
            
            
               FI
            
            
               Euroopan unionin virallinen lehti
            
            
               C 19/43
            
         
      Ennakkoratkaisupyyntö, jonka Supreme Court (Irlanti) on esittänyt 21.10.2020 – PF ja MF v. Minister for Agriculture, Food and the Marine ja Sea Fisheries Protection Authority
      (Asia C-564/20)
      (2021/C 19/44)
      Oikeudenkäyntikieli: englanti
      
         Ennakkoratkaisua pyytänyt tuomioistuin
      
      Supreme Court
      
         Pääasian asianosaiset
      
      
         Valittajat: PF ja MF
      
         Vastapuolet: Minister for Agriculture, Food and the Marine ja Sea Fisheries Protection Authority
      
         Ennakkoratkaisukysymykset
      
      
                  1)
               
               
                  Onko jäsenvaltion yhden ainoan valvontaviranomaisen silloin, kun se ilmoittaa ja varmentaa tietoja Euroopan komissiolle valvonta-asetuksen (1) 33 artiklan 2 kohdan a alakohdan ja 34 artiklan nojalla, ilmoitettava ainoastaan kalastajien asetuksen 14 ja 15 artiklan mukaisesti saaliista tietyllä kalastusalueella kirjaamat tiedot, kun kyseinen valvontaviranomainen katsoo perustellusti, että kirjatut tiedot ovat selvästi epäluotettavia, vai voiko se käyttää sopivia ja tieteellisesti päteviä menetelmiä kirjattujen tietojen käsittelemiseksi ja varmentamiseksi saaliin määrää koskevien tarkempien lukujen saamiseksi Euroopan komissiolle ilmoittamista varten?
               
            
                  2)
               
               
                  Jos viranomaisen kanta perustuu perusteltuihin syihin, voiko se lainmukaisesti käyttää muita tietolähteitä, kuten kalastuslisenssejä, kalastuslupia, alusten satelliittiseurantajärjestelmän tietoja, purkamisilmoituksia, myynti-ilmoituksia ja kuljetusasiakirjoja?
               
            
         (1)  Yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20.11.2009 annettu neuvoston asetus (EY) N:o 1224/2009 (EUVL 2009, L 343, s. 1).